VENDIM
Nr. 51, datë 28.10.2019

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME VLORË SHA.

Në mbështetje të neneve 13, 14, 21 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 39, datë 9.12.2015 “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12.2015 “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12. 2015 “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 

Komisioni Kombëtar Rregullator,

në mbledhjen e datës 28.10.2019, pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e Ujësjellës-Kanalizime Vlorë sh.a., për miratimin e tarifave të shërbimit të furnizimit me ujë dhe kanalizime,

VËREN SE:

Shoqëria “Ujësjellës-Kanalizime Vlorë” (UK Vlorë), me shkresë nr. 666 prot., datë 28.6.2018, me lëndë “Kërkesë për nivel të ri tarife për shërbimin e furnizimit me ujë dhe largimin (kanalizime) e ujërave të ndotura” ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për ndryshimin e tarifave në zonën e shërbimit për të tria kategoritë e konsumatorëve të shoqëruar me dokumentacionin sipas përcaktimeve të parashikuara në ligjin nr. 8102 dhe në vendimin nr. 40. 
[bookmark: _Hlk14333638]1. Komisioni Kombëtar Rregullator (KKRR), pasi e gjeti paraqitjen e kërkesës për vendosjen e tarifave të shërbimit të furnizimit me ujë dhe largimin e ujërave të ndotura dhe tarifë fikse të shoqërisë UK Vlorë në përputhje me përcaktimet dhe procedurën e parashikuar në vendimin nr. 40, me vendimin nr. 73, datë 1.10.2018 vendosi fillimin e procedurës për shqyrtimin e aplikimit për propozimin e bërë nga UK Vlorë  për nivelin e ri tarifor për shërbimet UK për të gjithë zonën e riorganizuar të shërbimit në zbatim të VKM-së nr. 63, datë 27.1.2016 “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
2. Ujësjellës-Kanalizime Vlorë, në dokumentacionin e paraqitur pranë ERRU-së, me shkresë nr. 666 prot., datë 28.6.2018 “Kërkesë për nivel të ri tarife për shërbimin e furnizimit me ujë dhe largimin (kanalizime) e ujërave të ndotura” propozon ndryshim të nivelit tarifor për të tria kategoritë e konsumatorëve sipas tabelës së mëposhtme:








Tabela 2. Tabela me tarifat aktuale dhe të propozuara nga shoqëria sipas kategorisë së konsumatorëve
	[bookmark: RANGE!A4][bookmark: _Hlk18486118]Kategoritë e klientëve
	Tarifat aktuale
	Tarifat e propozuara
	Ndryshimi i tarifave të propozuara me ato aktuale

	
	Njësitë administrative
	Njësitë administrative
	Njësitë administrative

	
	Vlorë
	Orikum
	Novoselë
	Qendër, Shushicë
	Vlorë Orikum Novoselë
	Komuna Qendër, Shushicë
	Vlorë
	Orikum
	Novoselë
	Qendër, Shushicë

	A. Tarifë volumetrike FU
	Lekë/m3
	Lekë/m3
	Lekë/m3
	Lekë/m3
	Lekë/m3
	Lekë/m3
	Lekë/m3
	Lekë/m3
	Lekë/m3
	Lekë/m3

	Klientë familjarë
	30
	25
	33
	30
	50
	50
	20
	25
	17
	20

	Klientë publikë
	60
	70
	50
	60
	146
	90
	86
	76
	96
	30

	Klientë privatë
	80
	75
	70
	80
	100
	95
	20
	25
	30
	15

	B. Tarifë volumetrike KUN
	Lekë/m3
	Lekë/m3
	Lekë/m3
	Lekë/m3
	Lekë/m3
	Lekë/m3
	Lekë/m3
	Lekë/m3
	Lekë/m3
	Lekë/m3

	Klientë familjarë
	11
	0
	0
	0
	15
	0
	4
	0
	0
	0

	Klientë publikë
	13
	0
	0
	0
	45
	0
	32
	0
	0
	0

	Klientë privatë
	13
	0
	0
	0
	45
	0
	32
	0
	0
	0

	C. Tarifë          fikse mujore
	Lekë/ muaj
	Lekë/ muaj
	Lekë/ muaj
	Lekë/ muaj
	Lekë/ muaj
	Lekë/ muaj
	Lekë/ muaj
	Lekë/ muaj
	Lekë/ muaj
	Lekë/ muaj

	Klientë familjarë
	80
	100
	0
	80
	150
	100
	70
	50
	150
	20

	Klientë publikë
	80
	100
	0
	80
	150
	100
	70
	50
	150
	20

	Klientë privatë
	80
	100
	0
	80
	150
	100
	70
	50
	150
	20


[bookmark: _Hlk14334346]
[bookmark: _Hlk18486285]3. Në aplikimin aktual, duke marrë si referencë vitin e mbyllur 2018, për të cilin shoqëria ka aplikuar tarifat e miratuara nga ERRU-ja për gjithë zonën e shërbimit, referuar tarifave të reja të propozuara shoqëria ka përcaktuar edhe objektivat që do të realizohen në vitin e ardhshëm. Treguesit kryesorë të performancës për vitin 2018 dhe objektivat për vitin 2019 jepen në tabelën e mëposhtme.

  Treguesit kryesorë të performancës sipas shoqërisë për vitet 2018–2019
	[bookmark: _Hlk535480858]Treguesit e performancës
	Njësia e matjes
	Treguesit e performancës sipas Shoqërisë

	
	
	viti 2017
	viti 2018
	viti 2019

	Mbulimi i kostove O&M
	%
	63
	63
	107

	Uji pa të ardhura
	%
	79.3
	77.1
	75.9

	Mbulimi me ujë
	%
	78.7
	81
	81

	Mbulimi me KUN-në
	%
	55
	62
	64.5

	Niveli i matjes
	%
	40
	49
	57

	Norma e arkëtimit korente
	%
	51
	60
	72

	Vazhdimësia e furnizimit me Ujë 
	orë/ditë
	11.1
	12.1
	12.63

	Eficienca e stafit 
	staf/1000 lidhje UK
	4.2
	4
	3.9



[bookmark: _Hlk18486201]4. Shoqëria në relacionin e saj e justifikon nevojën e ndryshimit të tarifave duke dhënë argumentet e mëposhtme:
- pas riorganizimit të shoqërisë aplikon për ndryshimin e nivelit tarifor në zbatim të VKM-së nr. 63, datë 27.1.2016 “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”;
- aplikon për nivel të ri tarifor pas një periudhe të gjatë 6-vjeçare;
- kostot e energjisë zënë rreth 35% të kostove të shoqërisë. Ndryshimi i çmimit të energjisë elektrike në vitin 2014 e në vijim, me një rritje mesatarisht 5 lekë/kwh ka dhënë ndikim të ndjeshëm në kostot e energjisë elektrike; 
[bookmark: _Hlk525895083]- kostot e operimit dhe të mirëmbajtjes mbulohen në nivelin 63% dhe synimi i shoqërisë nëpërmjet këtij niveli tarifor të propozuar është mbulimi mbi 100% i tyre.
[bookmark: _Hlk19871959]Edhe pse me tendencë të ulët, përmirësimi i treguesit “Uji pa të ardhura” vazhdon të jetë në nivele të larta. “Niveli i matjes” është shumë i ulët, vetëm 49% e klientëve janë të pajisur me matës. Dobët paraqitet edhe treguesi “Norma e arkëtimit korente”, i cili për vitin 2018 është 60%, shërbimi i kanalizimeve ofrohet vetëm për zonën urbane në nivelin 62% kundrejt popullsisë në zonën e juridiksionit. 
- Tarifat e reja të propozuara synojnë edhe mbulimin e shpenzimeve të riparimeve për eliminimin e defekteve apo lidhjeve të paligjshme, instalimin e matësve, rregullimin dhe menaxhimin e rrjetit të furnizimit.
[bookmark: _Hlk536622332]Ujësjellës-Kanalizime Vlorë synon që me tarifat e reja të propozuara të mbulojë kostot e operimit dhe mirëmbajtjes mbi 100%, si edhe rritjen e normës së arkëtimit nga 60% që është aktualisht në 72% për vitin 2019 për të pasur një situatë financiare më të favorshme me qëllim dhe thithjen e investimeve. Niveli i matjes është parashikuar të rritet 8 %, ndërsa treguesi “Uji pa të ardhura” do të shënojë një përmirësim me vetëm 1,2%.
5. ERRU-ja, gjatë procesit të analizës teknike ekonomike sipas metodologjisë së llogaritjes së tarifave të përcaktuar në vendimin nr. 42, ka kërkuar nga UK Vlorë informacion shtesë, si dhe verifikim të saktësisë së të dhënave, të cilat janë vënë në dispozicion.
6. ERRU-ja, në vlerësimin e tarifave të propozuara dhe treguesve të performancës, si dhe në analizën ekonomike financiare, ka marrë në konsideratë përmbushjen nga ana e UK Vlorë, të:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003 “Për mbrojtjen e konkurrencës”, të ndryshuar (ligji nr. 9121), për moslejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo e kushteve të tjera të tregtimit;
c) kërkesave të ligjit nr. 9902, datë 17.4.2008 “Për mbrojtjen e konsumatorëve”, të ndryshuar (ligji nr. 9902);
[bookmark: _Hlk526152854]d) orientimin drejt mbulimit të kostove O&M pasi aktualisht shoqëria bën pjesë në grupin e shoqërive që tentojnë mbulimin e këtyre kostove;
e) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë, sipas të cilit tarifat duhet të jenë të përballueshme;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
g) propozimin për ndryshimin e tarifave nga shoqëria, ERRU-ja e gjen të justifikuar, por jo në nivelin e propozuar nga shoqëria, referuar kjo analizës teknike-ekonomike, si dhe realizimit të objektivave të performancës të përcaktuar në aplikimin paraardhës.
7. ERRU-ja, në bazë të analizës, verifikimeve dhe komunikimit me stafin drejtues të shoqërisë i konsideron të arritshëm objektivat mbi treguesit e performancës dhe për këtë rekomandon:
[bookmark: _Hlk14424099]a) saktësia e informacionit është pikënisje për një analizë dhe gjykim të drejtë nga ERRU-ja, si aplikim i parë pas riorganizimit stafi i ERRU-së ka punuar shumë duke mbajtur kontakte të vazhdueshme me shoqërinë për plotësimin e të dhënave teknike dhe ekonomike. Në aplikimin e ardhshëm ERRU-ja nuk do të pranojë aplikim me probleme në lidhje me saktësinë, që e zgjasim mjaft kohën e analizës së aplikimit nga ERRU-ja;
b) shoqëria duhet të hartojë një plan masash të detajuar për vjeljen e debive të prapambetura dhe në përputhje me kërkesat e reformës së ujit. Të ndjekë hapat ligjorë me qëllim krijimin e provizionit për ata klientë që janë pa shpresë kthimi;
c) të plotësojë me matës të mëdhenj të gjitha pikat e prodhimit të ujit në të cilat prodhimi ende vlerësohet, gjithashtu, të vendosë matës dhe në pikat kryesore të rrjetit;
d) të organizojë task-forcën e re për të vazhduar aksionin për gjetjen dhe eliminimin e të gjitha lidhjeve të paligjshme në rrjetin e transmetimit dhe të shpërndarjes;
[bookmark: _Hlk18486855]e) të gjejë mundësitë për të nxjerrë jashtë pune rrjetin e vjetër të furnizimit i cili shkakton humbje fizike në nivele të larta;
f) të mbajë nën kontroll të gjithë sistemin e furnizimit për të reaguar në kohën e duhur ndaj defekteve, për të minimizuar sa më shumë humbjet nga rrjedhjet;
g) për të hartuar bilancin e ujit sa më real, në të gjithë nën zërat e tij, duhet të angazhojë stafin për vlerësimin sa më të saktë të çdo komponenti të bilancit të ujit;
h) të evidentojë në terren numrin e klientëve, asetet për të dyja shërbimet, sidomos ato të zonave të reja administrative në të cilat dhe informacioni nuk është i qartë. 
[bookmark: _Hlk8043173]Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë, të miratuar me vendim nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902 “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Vlorë, si më poshtë:
	[bookmark: _Hlk18485605]Kategoria
	Tarifat sipas vendimit në zonën e shërbimit

	Tarifë volumetrike për furnizimin me ujë
	Lekë/m3

	Konsumatorë familjarë 
	45

	Konsumatorë publik
	100

	Konsumatorë privat
	100

	Tarifë volumetrike për KUN
	Lekë/m3

	Konsumatorë familjarë
	15

	Konsumatorë publikë
	25

	Konsumatorë privatë
	25

	Tarifë fikse
	Lekë/muaj/lidhje

	Konsumatorë familjarë
	100

	Konsumatorë publikë
	150

	Konsumatorë privatë
	150


[bookmark: _Hlk8044739][bookmark: _Hlk1397188]
2. Objektivat e treguesve kryesorë të performancës të vitit 2020 për shoqërinë UK Vlorë, të jenë:
	[bookmark: _Hlk7768186]Treguesit e performancës
	Njësia e matjes
	Niveli i objektivit për vitin 2020 të përcaktuar nga ERRU-ja

	
	
	

	Mbulimi i kostove O&M
	%
	100

	Uji pa të ardhura
	%
	73

	Niveli i matjes
	%
	65

	Vazhdimësia e furnizimit me ujë 
	orë/ditë
	12.63

	Eficienca e stafit
	staf/1000 lidhje
	3.9

	Mbulimi me ujë
	%
	81

	Mbulimi me KUN
	%
	64.5

	Norma e arkëtimit korente
	%
	72



3. Pagesa rregullatore vjetore për shoqërinë Ujësjellës-Kanalizime Vlorë sh.a. do të jetë 0.6% e të ardhurave vjetore të parashikuara nga aktiviteti. 
4. Lidhjen e kontratës me UK Vlorë brenda 30 ditëve nga data e njoftimit sipas pikës 4, të nenit 22, të ligjit nr. 8102.
[bookmark: _GoBack]5. Vendimi nr. 11, datë 15.3.2011 “Për miratimin e tarifave të ujit për konsum publik për shoqërinë UK Vlorë sh.a.”, shfuqizohet.
[bookmark: _Hlk10118403]6. Vendimi nr. 46, datë 26.12.2011 “Për miratimin e tarifave të ujit për konsum publik për shoqërinë U Orikum sh.a.”, shfuqizohet
7. Vendimi nr. 52, datë 10.12.2010 “Për miratimin e tarifave të ujit për konsum publik për shoqërinë U Novoselë sh.a.”, shfuqizohet.
8. Ky vendim hyn në fuqi më datë 1.12.2019 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

KRYETAR
Ndriçim Shani  

